cyanic-selkie/wikianc huggingface dataset:
Silvoso, Soandres, A Laracha
Silvoso é un lugar da parroquia de Soandres no concello coruñés da Laracha na comarca de Bergantiños. Tiña 18 habitantes no ano 2009 segundo datos do Instituto Nacional de Estadística, dos cales eran 7 homes e 11 mulleres.
Rodrigo de Moscoso Osorio e Álvarez de Toledo
Rodrigo de Moscoso Osorio e Álvarez de Toledo, nado en 1530 en Santiago de Compostela, foi un nobre galego, V conde de Altamira.
Traxectoria
Casou en 1555 con Isabel de Castro e Andrade, parella que tivo tres fillos: Mariana de Castro, Lope de Moscoso Osorio y Castro, VI conde de Altamira, e Teresa de Castro.
Foi medio irmán de María de Moscoso Osorio, de Violante Osorio de Moscoso y Toledo, de Xoán Ramírez de Guzmán Toledo, III conde de Teba, II marqués de Ardales e Mariscal de Castela, de Ana de Mendoza de Alarcón e de Xoana de Mendoza de Alarcón.
En 1546 doou unhas terras agrícolas para uso e goce dos composteláns, que pasarían co tempo a formar parte da Alameda de Santiago.
A Igrexa, Burres, Arzúa
A Igrexa é un lugar da parroquia de Burres no concello coruñés de Arzúa na Comarca de Arzúa. Tiña 29 habitantes no ano 2010 segundo datos do Instituto Nacional de Estadística, dos cales 16 eran homes e 13 eran mulleres.
Xosé Bernárdez
Xosé Bernárdez Boluja, nado en Santiago de Compostela o 1 de outubro de 1935 e finado en Morga (Biscaia) o 12 de marzo de 2018, foi un ciclista galego.
Traxectoria
Desenvolveu a súa carreira profesional entre os anos 1958 e 1968 e foi en Biscaia onde estableceu a base competitiva. Os seus principais éxitos foron as vitorias no Gran Premio de Llodio e no Campionato de España de fondo en estrada para independentes, e máis o Subcampionato de España de Montaña en Ruta, tódalas vitorias no ano 1961. Porén a súa actuación máis memorable produciuse no Campionato do Mundo de ciclismo dese ano, cando chegou á meta no primeiro grupo de 14 corredores, onde se atopaban tódolos ases mundiais do momento e no sprint final obtivo o 4º posto, só superado por Rik Van Looy, Nino Defilippis e Raymond Poulidor.
Radomo
dereita|260px|miniatura|Radomos no Centro de Operacións Navais de [[Misawa, Xapón.]] dereita|260px|miniatura|Fragata onde se aprecian radomos Radomo, suma das palabras radar e domo (cúpula), é o recubrimento dun radar ou antena co fin de protexela da intemperie pero sen que afecte ás súas propiedades electromagnéticas, permitindo pasar as ondas de radio á perfección.
A cuberta pódese construír con diversas formas (esférica, cúpula xeodésica etc.). E en función da utilización da antena o material de construción tamén pode variar (fibra de vidro, PTFE etc.). Nos avións e aeronaves, os radomos ademais de ofrecer protección reducen a resistencia aerodinámica.
Michael Brooks
Michael Brooks, nado no Reino Unido o 7 de maio de 1970, é doutor en física cuántica pola Universidade de Sussex, xornalista, ensaísta, conferenciante e divulgador científico.
Quimera
O termo quimera pode referirse:
Michael Brooks
É asesor da revista New Scientist, fai unha columna semanal para New Statesman e preside os debates do Festival da Ciencia de Brighton.
O Carballedo, Pedrafita, Guitiriz
O Carballedo é un lugar da parroquia de Pedrafita no concello lugués de Guitiriz na comarca da Terra Chá. Segundo o Instituto Galego de Estatística en 2007 tiña 4 habitantes (1 home e 3 mulleres), os mesmos ca en 2000.
Puerto Banús
250px|thumb|Puerto Banús O Porto José Banús, máis coñecido como Puerto Banús, é un porto deportivo de gran luxo, situado na urbanización Nueva Andalucía, entre Marbella e San Pedro Alcántara, na provincia de Málaga.
Os Pazos, Burres, Arzúa
Os Pazos é un lugar da parroquia de Burres no concello coruñés de Arzúa na Comarca de Arzúa. Tiña 9 habitantes no ano 2010 segundo datos do Instituto Nacional de Estadística, dos cales 5 eran homes e 4 eran mulleres.
Puerto Banús
Este enclave turístico converteuse, desde que foi inaugurado en maio de 1970, nun dos maiores centros turísticos e de entretemento da Costa do Sol, alcanzando fama e prestixio internacional. Obtivo a Medalla de Ouro ao Mérito Turístico en 1975 e o Gold Mercury International pola súa acción en favor do desenvolvemento á cooperación económica, cultural e social.
Masubi (volcán)
Masubi é un volcán activo que está situado na superficie da lúa de Xúpiter, Ío. Está situado no hemisferio de vangarda da lúa, nas coordenadas [//toolserver.org/~geohack/geohack.php?pagename=Masubi_(volcano)&params=49.6_S_56.18_W_globe:io_type:landmark_source:gpn 49,6° S 56,18° O], dentro da brillante rexión de Tarsus Regio. A columna volcánica de Masubi foi vista por varias sondas espaciais, comezando pola Voyager 1 no ano 1979, pensase que non é un volcán cunha actividade persistente coma no caso de volcáns semellantes coma Amirani e Prometheus. Masubi é moi coñecido debido a que posúe o regueiro de lava activo máis grande de Ío, con 240 km adicionais formados entre os anos 1999 ó 2007.
Puerto Banús
Historia
O arquitecto Noldi Schreck, o cal participou no deseño e construción de Beverly Hills, foi visitado en 1966 polo príncipe Alfonso de Hohenlohe, para pedirlle que fixese o Beach Club do Hotel Marbella Club. O seu primeiro traballo serviu para coñecer a José Banús e convencerlle de que Puerto Banús non era un lugar adecuado para construír enormes rañaceos. Propuxo facer un pobo andaluz con mariña, o primeiro porto feito por un só arquitecto. Xuntos conseguiron darlle o toque de sofisticación que alcanzou Puerto Banús. José Banús converteuse no promotor máis importante de complexos de turismo residencial da Costa do Sol e o porto tomou o seu nome.
thumb|left|300px|Vista nocturna de Puerto Banús. O fastuoso complexo tivo a súa apertura en maio de 1970. Asistiron, entre outros, os Príncipe de España Xoán Carlos e Sofía de Grecia, os Príncipes de Mónaco Rainiero e Grace Kelly, o Aga Khan, o director de cinema Roman Polanski, o fundador de Playboy Hugh Hefner e o doutor Christian Barnard, pioneiro no transplante de corazón. Un novo Julio Iglesias foi contratado para amenizar a gala.
Masubi (volcán)
Observacións feitas pola Voyager 1
O volcán foi detectado por primeira vez grazas á sonda Voyager 1 durante o seu encontro co sistema de Xúpiter o 5 de marzo do ano 1979. A Voyager descubriu unha pluma (columna) volcánica de 64 km de altura e 177 km de ancho, composta principalmente de dióxido de xofre, no extremo norte dun longuísimo e escuro regueiro de lava de máis de 500 km de longo. Ata o día de hoxe, as imaxes tomadas pola Voyager 1 pouco antes de que a sonda chegase o punto máis próximo a Ío, son as que teñen unha maior resolución espacial, 2 km por píxel. Estas imaxes revelan un regueiro de lava con forma de V no extremo norte, asociado cunha pluma volcánica (coma fonte de material) que deixou un depósito escuro ó redor do regueiro, e este despois bifurcase na sección sur. As dúas formas globulares dos depósitos da pluma poderían se-lo resultado do que atopou a Voyager 1, que detectou dúas fontes no dentro do chan do regueiro de lava e dúas columnas eruptivas. Esta foi unha das plumas menos vistosas de Ío vista dende as dúas sondas Voyager. Inicialmente déuselle o nome de Pluma 8, pero no ano 1979, a  Unión Astronómica Internacional chamoulle Masubi, deus do lume na mitoloxía xaponesa. O regueiro de lava asociado coa pluma foi chamado Masubi Fluctus, pouco antes de comeza-la misión da sonda Galileo.
Puerto Banús
Historia
Na década dos setenta, Salmán bin Abdulaziz, gobernador de Riad naqueles anos, xunto ao seu irmán o falecido rei Fahd I, comezaron a ser asiduos da Costa do Sol. Na súa primeira visita reservaron 32 habitacións do hotel Incosol para o seu séquito. Dous anos despois, comezaron a construír cinco palacios na milla de ouro de Marbella cunha extensión de 200.000 metros cadrados, e máis tarde compraron dous pantaláns en Puerto Banús cunha valoración superior ao millón de euros, entre eles o peirao de honra onde atracarían desde entón o Shaf London anteriormente denominado Aquitou con 53 metros de eslora que o rei Salmán adquiriu en 1991.
Turismo
250px|thumb|Rinoceronte vestido con puntillas, obra de [[Salvador Dalí.]] A súa localización xeográfica e a visita de numerosos personaxes populares convérteno nun atractivo destino estival. Segundo datos do Concello de Marbella, Puerto Banús é visitado anualmente por case 5 millóns de persoas.
Ballet de l'Opéra National de Paris
miniatura|dereita|350px|Ballet de l'Opéra National de Paris con [[Manuel Legris á fronte.]] O Ballet de l'Opèra National de Paris (en galego: Ballet da Ópera Nacional de París) é unha compañía de ballet da cidade de París (Francia). Trátase da compañía de ballet nacional máis antiga do mundo, e moitas compañías de ballet europeas e internacionais poden remontar as súas orixes a el. Sempre foi unha parte integral da Opèra de Paris, que foi fundada en 1669 como a Académie d'Opéra (Academia da Ópera), aínda que a danza teatral non se converteu nun compoñente importante da Opèra de Paris ata 1673, logo de que fora renomeada como Académie Royale de Musique (Academia Real de Música) e posta baixo a dirección de Jean-Baptiste Lully. A Opèra de Paris tivo diferentes nomes oficiais ao longo da súa historia, mais dende 1994 é chamada Opéra National de Paris (Ópera Nacional de París). A principal sede da compañía é o Palais Garnier.
Masubi (volcán)
Observacións feitas pola Galileo
A sonda Galileo e as observacións feitas dende a terras revelaron actividade volcánica en varias ocasión á finais dos anos 90, pero non coma un punto quente persistente. As cámaras da Galileo observaron unha pluma volcánica ó longo de Masubi Fluctus durante varias tempadas da misión, en concreto en xullo/agosto de 1999 e agosto do 2001. As cámaras da Galileo tamén observaron a formación dos depósitos desta pluma en setembro de 1997. En ambos casos, as columnas volcánicas (plumas) emanaban de diferente lugares de Masubi Fluctus, provendo máis tarde de evidencias de que as columnas de po coma estas de Masubi son o resultado dunha rápida sublimación do dióxido de xofre superficial a través do seu quecemento, avanzado coa fronte do regueiro de lava, no canto de erupcionar dende a abertura principal do volcán. Dende a Terra e durante un curto espazo de tempo, en agosto do ano 1998, os astrónomos detectaron unha erupción a gran temperatura en Masubi, confirmando a composición máfica a ultramáfica de Masubi Fluctus.
Ballet de l'Opéra National de Paris
Antecedentes
O Ballet de l'Opéra National de Paris ten as súas orixes nas antigas institucións de danza, tradicións e prácticas da corte de Luís XIV de Francia. De particular importancia foron as series de comédies-ballets creadas por Molière con, entre outros, os coreógrafos e compositores Pierre Beauchamps e Jean-Baptiste Lully. A primeira foi Les fâcheux en 1661 e o máis importante, Le bourgeois gentilhomme en 1670. Moitas destas eran tamén representadas pola Troupe de Molière teatro público do Palais-Royal en París, que logo se convertería na primeira casa permanente da compañía de ópera e do ballet da ópera.
Puerto Banús
Turismo
Nas rúas do Porto atópanse exclusivas firmas de moda como Louis Vuitton, Dior, Gucci, Versace, Bvlgari ou Dolce & Gabbana. Debido ás súas exitosas cifras de turismo tamén está presente El Corte Inglés, coa maior facturación de España no verán e durante moitos anos o líder anual. A contorna conta así mesmo con varios hoteis de gran luxo.
Pyrococcus furiosus
Pyrococcus furiosus é unha especie de microorganismos extremófilos do dominio das arqueas. Clasifícase como hipertermófilo porque prospera mellor a temperaturas moito máis altas que as preferidas polos termófilos. É notable por ter unha temperatura de crecemento óptima de 100 °C (á que morrerían a maioría dos organismos), e por ser un dos poucos organismos que se saiba que teñen encimas que conteñen volframio, un elemento que raramente se atopa nas moléculas biolóxicas. P. furiosus illouse orixinalmente anaerobicamente en sedimentos mariños quentes en zonas xeotérmicas con temperaturas entre 90 °C e 100 °C recollidas da praia de Porto Levante, na illa de Vulcano, Italia. O seu descubrimento en 1986 supuxo a creación dun novo xénero de arqueas.
Puerto Banús
Turismo
No Boulevard da Fama de Puerto Banús réndese unha homenaxe a personalidades que promocionaron Marbella no ámbito nacional ou internacional mediante a súa dedicación profesional. E nunha das rotondas de acceso ao porto poderemos contemplar a enorme escultura, de tres toneladas, Rinoceronte vestido con puntillas (1956), do artista Salvador Dalí.
Ballet de l'Opéra National de Paris
Antecedentes
Tamén en 1661 Louis fundou a Académie Royale de Danse (Academia Real de Danza) nun esforzo "por mellorar a calidade da instrucción da danza para os entainments da corte". Os membros da academia, así como os profesores de danza que eran certificados por ela, e os seus alumnos, participaban na creación de ballets para a corte, Molière, e posteriormente a ópera. En 1680, Beauchamps converteuse en director da Académie Royale de Danse. Aínda que a Académie Royale de Danse e a Ópera estaban estreitamente ligadas, as dúas institucións permanecían separadas, e a antiga desapareceu coa caída da monarquía en 1789.
Masubi (volcán)
Observacións feitas pola New Horizons
As últimas observacións de Masubi foron feitas pola sonda New Horizons o 28 de febreiro do 2007 no seu encontro co sistema de Xúpiter. Durante este encontro, foron vistas dúas plumas ó longo de Masubi Fluctus. Unha vista no extremo norte do regueiro de lava, que se interpreta coma principal apertura para a saída de material que alimenta o regueiro de lava. A segunda foi vista no medio do longo regueiro de lava. Estas dúas plumas tiñan 70 e 80 km de altitude respectivamente. A New Horizons tamén puido detectar 240 km novos do regueiro de lava en Masubi, os cales formáronse entre a última observación da sonda Galileo de Masubi Fluctus no ano 1999 e o sobrevoo da New Horizons no ano 2007. Este é o regueiro novo de lava máis grande observado en todo o Sistema Solar dende que se descubriu vulcanismo extra-terrestre en Ío no ano 1979. As dúas plumas vistas emanaban dende o extremo norte e sur deste novo regueiro. Estas dúas plumas deixaron ó redor do novo regueiro dous depósitos circulares de material escuro, de xeito semellante ós depósitos vistos pola Voyager.
Armando Blanco
Traxectoria
Dono dun coñecido establecemento hostaleiro en Teo. Foi concelleiro en Teo dende 1987. Nas eleccións municipais de 1995 encabezou a candidatura do PPdeG á alcaldía de Teo e foi elixido alcalde con maioría absoluta. Nas municipais de 1999 volveu ser elixido alcalde con maioría absoluta, se ben ao longo do mandato varios concelleiros do seu grupo deixárono en minoría. Nas municipais de 2003 perdeu a maioría absoluta, pero continuou como alcalde co apoio do concelleiro IN-TEO. Nas municipais de 2007 perdeu fronte ao candidato do BNG Martiño Noriega, quedando como portavoz na oposición e retirándose da política no 2011.
Pyrococcus furiosus
Propiedades
Crece entre os 70 °C e os 103 °C, cunha temperatura óptima de 100 °C, e entre os pHs 5 e 9, cun óptimo de 7. Crece ben con extracto de lévedo, maltosa, celobiosa, β-glucanos, amidón, e fontes proteicas (triptona, peptona, caseína, e extractos de carne). Esta é un gama relativamente ampla comparada con outras arqueas. O crecemento é moi lento ou non se produce con aminoácidos, ácidos orgánicos, alcohois, e a maioría dos carbohidratos (incluíndo a glicosa, frutosa, lactosa, e galactosa). Os produtos metabólicos de P. furiosus son CO2 e H2. A presenza de hidróxeno inhibe fortemente o seu crecemento e metabolismo; este efecto pode ser evitado introducindo xofre no ambiente onde vive o microorganismo, xa que nese caso pode producirse H2S nos seus procesos metabólicos, aínda que non parce que se obteña enerxía destas reaccións. É interesante notar que, aínda que moitos outros hipertermófilos dependen do xofre para crecer, P. furiosus non.
Masubi (volcán)
Observacións feitas pola New Horizons
As imaxes da New Horizons tamén realzaron a visibilidade dos 500 km vellos do regueiro de lava, visibilidade que varía dependendo do ángulo de fase da observación. O ángulo de fase é o ángulo que hai entre o observador, Ío e o Sol. Ío aparece "chea" en ángulos de fase próximos a 0°, "medio-chea" a ángulos moderados de fase próximos a 90°, e en forma de semi círculo en ángulos grandes próximos ós 180°. A porción vella de Masubi Fluctus é case invisible en anglos de fase baixos e só se ve en ángulos de fase grandes. Isto pode ser debido a que a xeada de dióxido de xofre que está por riba da nova capa de lava, escurece a mesma, pero este depósito non debería ser aínda o suficientemente groso coma para tapa-la textura do regueiro. Foi observado un efecto semellante de ángulo de fase en Masubi Fluctus a través das sonda Voyager e Galileo, pensase que este efecto esta limitado ás lonxitudes de ondas máis largas dentro do espectro visible.
Ballet de l'Opéra National de Paris
Fundación e primeiros anos
O 28 de xuño de 1669, Louis garantiu privilexios para o poeta Pierre Perrin, dándolle un monopolio para formar unha academia separada para a representación da ópera en francés. A primeira produción da compañía fundada por Perrin, a Académie d'Opéra (Academia de Ópera), foi Pomone, que foi representada por primeira vez o 3 de marzo de 1671 e que incluía ballets coreografiados por Pierre Beauchamps.
Pyrococcus furiosus
Propiedades
P. furiosus é tamén notable por ter un sistema respiratorio pouco usual e enigmático, que obtén enerxía reducindo protóns a gas hidróxeno e utiliza esta enerxía para crear un gradiente electroquímico a través da membrana plasmática, o que impulsa a síntese de ATP. Este sistema pode ser un precursor evolutivo moi inicial dos sistemas respiratorios de todos os organismos superiores actuais.
Descubriuse unha ADN polimerase en P. furiosus que non está relacionada coas outras ADN polimerases coñecidas, xa que non se encontrou que teña homoloxía de secuencias significativa coas demais. Esta ADN polimerase ten unha forte actividade exonucleolítica 3'-5' e unha preferencia molde-cebador que é característica dunha ADN polimerase replicativa, o que levou aos científicos a crer que este encima pode ser a ADN polimerase replicativa de P. furiosus.
Ballet de l'Opéra National de Paris
Fundación e primeiros anos
En 1672 Lully comprou o privilexio de Perrin e tamén obtivo novas patentes reais limitando o uso de músicos e bailaríns doutras compañías francesas. Con Beauchamps como coreógrafo e Carlo Vigarani como escenógrafo, a compañía de Lully, agora chamada Académie Royale de Musique, produciu Les fêtes de l'Amour et de Bacchus en novembro de 1672. Esta obra consistía orixinalmente en extractos dos ballets da corte anteriores conectados con entrees novas creadas por Beauchamps. Unha diferenza crucial, non obstante, dos anteriores ballets da corte foi que os membros da corte xa non participaban, e todos os bailaríns eran profesionais.
A seguinte produción, Cadmus et Hermione (27 de abril de 1673), a primeira tragédie lyrique, con libreto de Philippe Quinault, foi recibida eufóricamente por Louis XIV. Lully, Quinault, e Beauchamps continuaron a colaborar nunha serie de producións exitosas, creando no proceso un novo xénero de ópera francesa no que os interludios de danza xogaban un papel importante no drama musical.
Pyrococcus furiosus
Na produción de dioles
Unha aplicación práctica de P. furiosus é na produción de dioles en varios procesos industriais. Poden utilizarse os encimas de P. furiosus para aplicacións en industrias da alimentación, farmacéuticas, e químicas, nas cales as alcohol deshidroxenases son necesarias para a produción de dioles enantio- e diastereomericamente puros. Os encimas dos hipertermófilos como P. furiosus poden realizar ben no laboratorio estes procesos porque son relativamente resistentes: funcionan xeralmente ben a altas temperaturas e presións, e tamén en altas concentracións de compostos químicos.
Ballet de l'Opéra National de Paris
Fundación e primeiros anos
Inicialmente os bailarís do Ballet de l'Opéra National de Paris eran todos homes. Mademoiselle de la Fontaine (1665–1738) converteuse na primeira ballerina profesional cando bailou na estrea do ballet de Lully Le Triomphe de l'amour o 21 de xaneiro de 1681. Pierre Beauchamps continuou a colaborar con Lully na Ópera de París ata a morte de Lully en 1687.
Historia recente
O século XVIII viu a creación dunha escola asociada, agora denominada École de Danse de l’Opéra de Paris (en galego Escola de Danza da Ópera de París), que abriu en 1713. As óperas de Rameau, e posteriormente de Gluck, convertéronse en estándars para os bailaríns. Jean-Georges Noverre foi un mestre de ballet particularmente influente entre 1776 e 1781. El creou o ballet Les Petits Riens que empregou música de Mozart en 1778. Maximilien Gardel foi o mestre de ballet dende 1781, co seu irmán Pierre Gardel tomando o mando despois da morte de Maximilien en 1787. Pierre Gardel sobreviviu á Revolución creando ballets como La Marseillaise e Offrande à liberté. El permaneceu como mestre de ballet ata 1820 e continuou a traballar ata 1829.
Pyrococcus furiosus
En plantas
A expresión de certos xenes de P. furiosus en plantas pode facelas máis resistentes ao incrementar a súa tolerancia á calor. En resposta a estreses ambientais como a exposición á calor, as plantas producen especies reactivas do oxíxeno que poden orixinar a morte celular. Se estes radicais son eliminados, a morte celular pode atrasarse. Os encimas de plantas chamados superóxido dismutases eliminan radicais de anións superóxido das células, pero incrementar a cantidade e actividade destes encimas é difícil e non é o modo máis eficiente de aumentar a duración das plantas.
Ballet de l'Opéra National de Paris
Historia recente
En 1820 Pierre Gardel foi sucedido como mestre de ballet por Jean-Louis Aumer, que foi non obstante altamente criticado por empregar demasiada pantomima e fallou no uso de coreografía que promovía o argumento ou carácter. En 1821 a compañía trasladouse a unha nova sede, a Salle Le Peletier, onde naceu o ballet romántico.
Pyrococcus furiosus
En plantas
Ao introducir superóxido redutases de P. furiosus nas plantas, os niveis de O2 poden reducirse rapidamente. Comprobouse este método utilizando a planta Arabidopsis thaliana. Como resultado deste procedemento, a morte celular nas plantas ocorre menos fecuentemente, e, por tanto, prodúcese unha redución na gravidade das respostas aos estreses ambientais. Isto mellora a supervivencia das plantas, facéndoas máis resistentes á luz e compostos químicos.
Ballet de l'Opéra National de Paris
Historia recente
En 1875 a compañía trasladouse ao Palais Garnier, onde continúa actuando.
Pyrococcus furiosus
En plantas
Estes estudos potencialmente poderían servir como punto de partida para crear plantas que poidan sobrevivir en climas extremos ou noutros planetas como Marte.
Ballet de l'Opéra National de Paris
Historia recente
A Escola do Ballet da Ópera de París tense convertido nunha das máis preeminentes do mundo. Os seus antigos alumnos teñen gañado un rexistro de 18 premios Benois de la Danse dende 1992. A escola selebrará o seu tricentenario en 2013.
Pyrococcus furiosus
Investigación sobre aminoácidos
Comparando P. furiosus con outras especies de arqueas relacionadas como Pyrococcus abyssi, tratouse de determinar a correlación entre certos aminoácidos e a afinidade por certas presións en diferentes especies. P. furiosus non é barófilo, mentres que P. abyssi si, o que significa que funciona optimamente a moi altas presións. Utilizar dúas especies hipertermófilas de arqueas diminúe a posibilidade de desviacións que teñan que ver coa tempertura ambiental.
Tool
Tool é unha banda de metal progresivo estadounidense formada en 1990 nos Ánxeles (California). A súa formación actual está composta por Maynard James Keenan (voz), Adam Jones (guitarra), Danny Carey (batería) e Justin Chancellor (baixo). Este último substituíu o baixista orixinal da banda, Paul D'Amour, en 1995. Tool gañou tres premios Grammy, realizou xiras por todo o mundo, e produciu álbums que chegaron ao número 1 das listas de varios países.
Pyrococcus furiosus
Investigación sobre aminoácidos
Ademais, ao obter información sobre a barofilia de certos aminoácidos, estes experimentos tamén fornecen información valiosa sobre a orixe do código xenético. Viuse que a maioría dos aminoácidos que determinaron barofilia son tamén importantes na organización do código xenético. Os aminoácidos máis polares e pequenos son máis probablemente barofílicos. Por medio da comparación destas dúas arqueas, as conclusións ás que se chegou foron que o código xenético se estruturou probablemente a altas presións hidrostáticas, e que as presións foron un factor máis importante que a temperatura na determinación do código.
Tool
Ata a data a banda publicou cinco álbums de estudio, un EP e un box set. Tool comezou facendo un son heavy metal no seu primeiro álbum de estudio, Undertow (1993), e posteriormente converteuse nunha importante banda da escena do metal alternativo coa edición do seu segundo traballo en 1996, Ænima. Os seus esforzos por unir a experimentación musical, as artes visuais e unha mensaxe de evolución persoal continuaron con Lateralus (2001), e 10,000 Days (2006), conseguindo un gran éxito de crítica e público en todo o mundo. O seu quinto álbum, Fear Inoculum, o primeiro en 13 anos, foi editado o 30 de agosto de 2019 con boas críticas. Antes do seu lanzamento a banda levaba vendidos máis de 13 millóns de álbums só nos Estados Unidos.
Debido á incorporación de artes visuais por parte de Tool e ao lanzamento de traballos longos e complexos, a banda é normalmente descrita como un grupo que transcende estilos e é parte do rock progresivo, do rock psicodélico e do art rock. A relación entre a banda e a industria musical actual é ambivalente, ás veces marcada pola censura e a insistencia do grupo na súa privacidade.
Ballet de l'Opéra National de Paris
Mestres de ballet e directores de danza
! width="70 px"|Anos ! Director
Tool
Formación da banda
A historia de Tool comeza en 1989 cando Keenan coñeceu a Jones grazas a un amigo común. Os dous descubriron ter outra cousa en común á parte da fascinación pola arte contemporánea, a música. Despois de que Keenan lle puxese unha cinta a Jones co seu proxecto anterior, Jones quedou tan impresionado que finalmente falou co seu amigo para formar a súa propia banda. Maynard e Adam comezaron a tocar xuntos e comezaron a buscar un baixista e un batería. Danny Carey, veciño de Maynard, foi presentado a Jones por Tom Morello, amigo deste do instituto e co quen tocara nunha banda chamada Electric Sheep. Carey comezou a tocar a batería con Maynard e Adam xa que sentía pena dos dous por non achar a ninguén para tocar porque as persoas que chamaban nunca volvían ou nin sequera aparecían.
Na mesma época, Paul D'Amour mudárase aos Ánxeles para traballar no cine (área na que Adam Jones estaba traballando, realizando efectos especiais para Terminator 2, Jurassic Park e Predator 2). Paul era realmente guitarrista, e xa estaba desistindo de ser músico cando un amigo presentoulle a Adam Jones, que o convidou para tocar. Unha curiosidade é que D'Amour estaba sempre de mal humor, e a sonoridade das cancións encaixou perfectamente coa súa personalidade. Coa banda formada comezaron a ensaiar regularmente na casa de Danny Carey. Despois de case chamarse Toolshed escolleron ser sinxelamente Tool, polo feito de querer que a súa música fose unha "ferramenta" para a comprensión da "lacrimoloxía", a "ciencia do choro" como terapia, que consiste en evolucionar explorando a súa dor física e emocional.
Ballet de l'Opéra National de Paris
Outros Coreógrafos
Nota: Estas obras foron estreadas polo Ballet de l'Opèra National de Paris.
Tool
Formación da banda
Despois de case dous anos de ensaios e de realizar concertos pola área dos Ánxeles as compañías discográficas comezaron a interesarse pola banda. e comezaron tamén a abrir concertos para a Rollins Band, Rage Against the Machine e Fishbone. Finalmente o grupo acabou asinando un contrato co selo Zoo Entertainment. Nesa época gravaron demos das cancións "Cold & Ugly", "Hush", "Part Of Me", "Jerk-Off", "Crawl Away" e "Sober". De todas, só as catro primeiras entrarían no EP Opiate, lanzado en marzo de 1992 a través de Zoo Entertainment, xunto cos temas "Sweat" e "Opiate". Os membros de Tool declararon que erraran de certa maneira ao escoller os temas do EP, xustamente porque só puxeran as composicións máis pesadas e curtas, e todos os que o oíron considerábanos unha banda de thrash metal. Porén, a banda conseguiu unhas boas vendas con Opiate debido a este feito. Tool gravou un vídeo musical "Hush" (dirixido por Ken Andrews, de Failure), onde os membros da banda aparecen amordazados e nus, cunha placa escrita: "Parental Advisory: Explicit Parts" cubrindo os seus xenitais e con cinta tapando as súas bocas. Ten sentido, dende que a canción fala sobre a censura. O vídeo non foi lanzado de maneira oficial, polo feito de que a MTV nunca pasaría un clip con este contido na época. Pero iso non impediu que o tema "Sweat" aparecese na banda sonora da película 2013: Rescate en L.A. Tool comezou a abrir concertos para Rollins Band, Rage Against the Machine e Fishbone, White Zombie e Corrosion of Conformity, conseguindo unha resposta moi positiva.
Ballet de l'Opéra National de Paris
Bailaríns
Existen cinco rangos inmutables de bailaríns no Ballet de l'Opèra National de Paris, que do nivel máis baixo ao máis alto serían os seguintes:
Tool
Undertow
Undertow ten máis diversidade que Opiate ao incluír cancións que a banda decidira non publicar no EP, onde optaron por un son máis pesado. A banda iniciou unha xira que incluíu varios concertos no Lollapalooza, onde pasaron do escenario secundario ao principal grazas ao seu representante e cofundador do festival Ted Gardner. No último concerto do Lollapalooza nos Ánxeles o cómico Bill Hicks presentou á banda. Hicks fixérase amigo dos membros de Tool e era unha influencia para eles, sendo mencionado no libreto de Undertow. A popularidade gañada tras estes concertos impulsou as vendas do álbum que foi certificado ouro pola RIAA en setembro de 1993 e platino en 1995, a pesar da censura das portadas dalgúns ditribuidores como Wal-Mart. O sinxelo "Sober" converteuse nun éxito en marzo de 1994 e gañou o premio da Billboard ao "Mellor video dun novo artista" polo vídeo musical en stop motion que o acompañaba.
Ballet de l'Opéra National de Paris
Bailaríns
Os niveis 3 a 5 conforman no seu conxunto o corps de ballet.
Liniers
Ricardo Liniers Siri, chamado Liniers, nado en Buenos Aires o 15 de novembro de 1973, é un debuxante arxentino.
Ballet de l'Opéra National de Paris
Bailaríns
A promoción a un nivel superior realízase mediante un concurso interno, no cal o xurado está composto por membros da dirección da Opèra e bailaríns e personalidades externas ao mundo da danza. Este concurso realízase anualmente.
Liniers
Traxectoria
Estudou publicidade, pero non se dedicou a iso; comezou a debuxar para fanzines, e logo para distintas revistas e xornais. A partir de 1999 publicou semanalmente no suplemento NO! do xornal Página/12 e en xuño de 2002 mudouse a traballar como debuxante para o xornal La Nación, da man de Maitena. Alí, na última páxina, realiza as tiras cómicas que lle dan sona, e que anos despois recolle en publicacións de libro co nome de Macanudo. Aínda que ten diversos personaxes, moitos deles anónimos, ten outros caracteres fixos: a nena Enriqueta, o seu gato Fellini e o seu oso de peluche Madariaga; Z-25, o "robot sensíbel"; o pingüín Macanudo e un conxunto de ananos de pucho de cores. As súas historias xogan coa absurdo e coa reflexión intelectual, na liña da Mafalda de Quino.
Tool
Ænima e Salival
En setembro de 1995 a banda comezou a compoñer e gravar o seu segundo álbum de estudio. Nesas datas Tool experimentou o seu único cambio na formación ata a data, deixando o baixista D'Amour o grupo de xeito amigable para centrarse noutros proxectos. Segundo Carey, D'Amour marchou porque quería tocar a guitarra en vez do baixo. Justin Chancellor, membro dos seus antigos compañeiros de xira Peach, finalmente substituíu a D'Amour, sendo elixido entre outros baixistas como Frank Cavanagh de Filter, Scott Reeder de Kyuss, Shepherd Stevenson de Pigmy Love Circus, Eric Avery de Jane's Addiction, e Marco Fox de ZAUM.
O 17 de seembro de 1996 Tool publicou Ænima ("ON-ima"). A banda contou coa axuda do produtor David Bottrill, que producira algúns álbums de King Crimson, mentres que Jones colaborou con Cam de Leon para crear o libreto do disco que estaría nomeado a un Grammy. O álbum foi dedicado ao humorista Bill Hicks, que morrera dous anos e medio antes. A banda pretendía das a coñecer o material e as ideas de Hicks, xa que sentía que Tool e Hicks "resoaban conceptos semellantes". En particular,o tema final de Ænima "Third Eye" está precedido por un anaco de actuacións de Hicks, e a carcasa lenticular do álbum e o estribillo do tema "Ænema" fan referencia a un sketch do álbum de Hicks Arizona Bay, no cal contempla a idea dos Ánxeles caendo ao océano Pacífico.
Liniers
Traxectoria
Tamén realizou dúas mostras de pintura, e deseñou as portadas dos álbums Logo, de Kevin Johansen e La lengua popular, de Andrés Calamaro.
Tool
Ænima e Salival
Cando Ænima foi lanzado, Tool sufríu unha represalia: o clip de "Stinkfist" (primeiro sinxelo do disco) foi rexeitado pola MTV, que alegou que o título da música era ofensivo. Despois de represalia por parte dos fans, a emisora pasou a exhibir o vídeo co nome de "Track #1", por ser o primeiro corte de "Ænima".
O fiasco da MTV non fixo baixar as vendas de Ænima, todo o contrario, ata favoreceu. Todos querían saber o que había de tan absurdo nunha canción. Pero de certa forma ata había: en certa parte de "Stinkfist", (2:45, para ser exacto) Maynard murmura, case que subliminalmente: "Chupa minha pica pinto pichu" (en portugués)! En case todas as cancións Maynard está susurrando algo, intelixible ou non. miniatura|esquerda|225px|[[Adam Jones]] Á parte das mensaxes subliminais, Ænima é o disco esencial para quen queira coñecer Tool. O traballo gráfico da portada de Ænima tamén é excepcional, con holografías estrañas e escuras, tanto que o grupo foi nomeado para "Mellor Portada de Álbum" nos Grammy de 1996. No mesmo ano, Tool foi nomeado para mellor videoclip e curtametraxe por "Stinkfist".
É nesta época cando Maynard comeza a aparecer nos concertos totalmente rapado, co corpo pintado ou vestido de muller, engadindo máis estrañeza á "perfomance" de Tool. En medio da inmensa xira, a banda lanza o sinxelo e o clip de Ænema, concorrendo aos premios da MTV, que desta vez non censurou a creatividade do grupo. "Ænema" chega a gañar un Grammy de "Mellor Performance de Metal", en 1997.
Liniers
Obra
Editou os seguintes álbums:
Ningún dos seus álbums está traducido ao galego.
Tool
Ænima e Salival
Despois da finalización de promoción de Ænima, Tool decide descansar por un tempo. Maynard grava "Know Your Enemy" con Rage Against the Machine e fai un dueto nun show con Tori Amos, cantando "Muhammad My Friend". Tamén forma Shandi's Addiction, con Billy Gould (Faith No More), Tom Morello e Brad Wilk (guitarrista e batería de Rage Against the Machine). para participar do disco tributo a Kiss (Kiss My Ass), gravando a canción "Calling Dr. Love". Á Volcano Entertainment, discográfica de Tool, non lle gustou nada diso, e procesou á banda por ter violado cláusulas do contrato, alegando que o grupo estaría participando de proxectos noutros selos, e así procurando novas propostas de contrato. A banda enfrontouse á discográfica, dicindo que o selo estaría negándolles unha cláusula que constaba no acordo orixinal. Despois dun ano de enfrontamento ambas partes decidiron facer un novo acordo, evitando medidas xudiciais. Tool renovou o seu contrato, incluíndo a gravación de tres álbums máis.
Maynard únese a A Perfect Circle
Máis tarde, Maynard restablece o contacto con Billy Howerdel, técnico de son das sesións de "Ænima". Howerdel amósalle as súas composicións e Maynard ofrécese para participar do proxecto que el estaba montando coa baixista Paz Lenchantin. Estase formando A Perfect Circle, a ocupación de Maynard durante certo tempo.
Con Tool paralizado polos problemas contractuais, Maynard pode dedicarse completamente a A Perfect Circle. Formado por Maynard, Billy Howerdel, Troy Van Leeuwen, Paz Lenchantin e Josh Freese, o grupo comeza a tocar en concertos benéficos, e fará de abreconcertos da xira de 2000 de Nine Inch Nails. Tentando enganar aos seus fans, Maynard pasa a usar unha perruca. Pero el é descuberto debido á grande atención que A Perfect Circle acaba espertando co álbum Mer de Noms. Por ter cancións máis melódicas e curtas, A Perfect Circle tórnase máis accesible que Tool, atopando un éxito inmediato e maior que o que a banda principal de Maynard conseguira ata entón.
Volta á actividade
Cando A Perfect Circle lle deu un tempo, Tool volveu á actividade. Para acabar cos rumores que dicían que a banda se separara, lanzaron no ano 2000 Salival, que se trata dun DVD cos cinco clips da banda e un CD con temas en directo e rarezas. Destacan a incrible versión de "No Quarter", de Led Zeppelin, "You Lied" (versión de Peach, de Justin Chancellor), a canción oculta "Maynard's Dick" e "Pushit", nunha versión en directo máis longa que a orixinal onde participa o profesor de percusión de Danny Carey, Aloke Dutta. Aínda que Salival non tivo ningún sinxelo, "Maynard's Dick" (que data da época de Opiate) puido escoitarse brevemente nalgunhas emisoras candos algúns DJs decidiron pinchala co título "Maynard's Dead".
Tool comezou a gravar un novo álbum de estudio e despois de seis anos dende o Ænima, Lateralus é lanzado. O disco supera todas as expectativas encabezado polo videoclip futurista de "Schism". A banda reaparece con novos folgos, con Adam Jones máis refinado, amosando máis técnica nos seus riffs (sen ser virtuoso). A voz de Maynard suavizada por A Perfect Circle amosa a súa beleza en "Reflection" e "The Patient"; pero que ao mesmo tempo rasga en temas como "The Grudge" e "Ticks And Leeches". A banda gaña un Grammy máis, desta vez por "Schism".
Galería de imaxes de Aguasantas, Cerdedo-Cotobade
Santa María de Aguasantas é unha parroquia que se localiza no sur do concello de Cerdedo-Cotobade.
Tool
Volta á actividade
Tool lanza os clips de "Parabol e "Parabola" resultando un único vídeo enorme e que dificilmente é transmitido pola MTV. Pero Tool realmente non precisa máis da MTV para conseguir o éxito e chamar a atención de novos fans. Rematada a xira de Lateralus, en 2003 Maynard volta a reunirse con A Perfect Circle e consideran o lanzamento do segundo álbum do grupo. Danny Carey dedicase a estudar percusión co seu professor Aloke Dutta e a gravar con Pygmy Love Circus, mentres Adam segue a súa carreira cos efectos especiais e escribe material novo para Tool con Justin Chancellor.
10,000 Days
Despois doutro prolongado descanso, durante o cal Keenan reincorporouse a A Perfect Circle para gravar e facer unha xira, Keenan volveu a unir aos seus compañeiros para traballar nun novo disco. Os rumores sobre o nome do novo traballo (chegouse a rumorear como posible nome o título Teleincision) apareceron, ao igual que algúns detalles do novo material, como a influencia dos seus compañeiros do tour de Lateralus, Fantômas e Meshuggah. Finalmente, no sitio web oficial da banda apareceu o nome do novo álbum: 10,000 Days.
Porén, os rumores sobre o novo disco non desapareceron, ata se chegou a especular que a banda creara un disco "reclamo", un álbum falso que enganaría á audiencia ata o lanzamento. As augas calmáronse cando unha copia do álbum filtrouse ilegalmente nas redes de intercambio de arquivos, anticipando o lanzamento dúas semanas. Finalmente o disco lanzouse segundo o previsto o 2 de maio de 2006 nos Estados Unidos, debutando nos primeiros postos de varias listas mundiais. Malia que estivo dispoñible en internet semanas antes do lanzamento, 10,000 Days vendeu na súa primeira semana, só nos Estados Unidos, 564.000 copias. Por este feito acadou o primeiro posto da lista Billboard 200, dobrando as vendas do álbum auto-titulado de Pearl Jam, que era o segundo na lista. Porén, 10,000 Days non recibiu tan boas críticas como Lateralus, o seu antecesor.
Prionailurus viverrinus
O gato pescador, Prionailurus viverrinus, é unha especie de mamífero carnívoro da familia dos félidos, subfamilia dos felinos, pertencente ao xénero Prionailurus, propio do Sucontinente indio: Bangladesh, Bután, India, Nepal, Paquistán, Sri Lanka, e do Sueste Asiático: Brunei, Camboxa, Indonesia (Xava e Sumatra), Malaisia (península), Tailandia e Vietnam.
O Monte, Vilacova, Abegondo
O Monte é un lugar da parroquia de Vilacova no concello coruñés de Abegondo na Comarca da Coruña. Tiña 9 habitantes no ano 2016 segundo datos do Instituto Nacional de Estadística, dos cales 2 eran homes e 7 mulleres.
Prionailurus viverrinus
Descrición
A especie foi descrita en 1833 polo médico e zoólogo inglés Edward Turner Bennett, en ''Proc. Zool. Soc. Lond., 1833: 68, baixo o nome de Felis viverrina''.
Foi incluída no xénero Prionailurus polo biólogo anemán Weigel, en 1961.
Etimoloxía
Para a etimoloxía do xénero, véxae Prionailurus.
O epíteto específico, viverrinus, quizais se deba ao parecido que teñen, na cor da pelaxe, coas especies do xénero Viverra, o tipo da familia dos vivérridos.
Sinónimos
Ademais de polo nome actualmente válido, e polo epónimo que lle impuxo Bennett, a especie coñeceuse tamén polos sinónimos:
Nome vulgar
Na maioría dos idiomas modernos a especie coñécese como gato pescador (debido aos seus hábitos alimenticios), coas adaptacións correspondentes de cada idioma.
Tool
10,000 Days
Tras a edición do disco comezaron unha xira sendo os seus abreconcertos as bandas Isis e Mastodon. Durante un breve descanso, despois de tocar en Australia e Nova Zelandia, o batería Danny Carey tivo un desgarro nun bíceps nunha pelexa co can da súa moza. Carey tivo que ser operado e adiáronse varias actuacións da banda. Tool volvería aos escenarios en abril do 2007 e o 15 de xuño foi cabeza de cartel no Bonnaroo Music Festival, tocando con eles Tom Morello no tema "Lateralus".
Fear Inoculum
Nunha entrevista concedida no ano 2007, Justin Chancellor afirmaba que a banda probablemente continuaría a súa xira ata o 2008 e despois tomaríase un tempo de descanso. A banda entrou en hiato a principios do ano 2008 e agardaba comezar a compoñer para un novo álbum nalgún momento do ano seguinte. O 24 de marzo do 2009 a páxina web de Tool confirmou unha xira de verán. Esta comezou o 18 de xullo en Commerce City, Colorado, no Mile High Music Festival. As derradeiras datas foron do 7 ao 9 de agosto para o Lollapalooza 2009 e realizaron un concerto de clausura o 22 dese mes no Epicenter Festival en Pomona.
Segundo a súa web, Tool comezou o proceso de composición do seu novo traballo en marzo do ano 2010. En abril e maio a banda saíu de xira polos Estados Unidos, e entre xuño e xullo por Canadá. No mes de xaneiro do 2011 foi cabeza de cartel no Big Day Out Festival en Australia e Nova Zelandia.
O 26 de xaneiro do 2011 o Twitter oficial da banda bromeaba co atraso que estaba collendo o agardado novo álbum e posteaba: "Hot off the presses. New TOOL Album to be released on April 1st, 2009. Pre-order yours NOW! Title: "Chinese Democracy Deux" Bon Appetit'!" (que podería traducirse como: "Acabado de saír das prensas. O novo álbum de TOOL será editado o 1 de abril do 2009. Encargue o seu AGORA! Título: "Chinese Democracy Deux" Bon Appetit'!"). Fai unha clara referencia ao álbum de Guns N' Roses Chinese Democracy que tardou 15 anos en ser editado dende que se gravou o seu primeiro material. Durante este tempo os seus membros participaron activamente nos seus proxectos paralelos. Especialmente Keenan, que estivo de xira con Puscifer.
No mes de febreiro do 2013 a banda anunciou o lanzamento dunha edición limitada do seu EP de estrea, Opiate, para o 26 de marzo dese ano, conmemorando así o 21 aniversario da edición orixinal. Publicaranse só 5.000 exemplares en 5 series de 1.000 unidades cada unha, con variacións nas imaxes exteriores e incluirán unha nova imaxe estereoscópica para ver cos lentes da embalaxe do álbum 10,000 Days. A dirección artística da edición corre por conta do guitarrista Adam Jones, e contará con ilustracións do artista Adi Granov.
O 15 de xullo de 2014 Carey e Jones informaron á revista Rolling Stone que compromisos familiares e unha demanda en curso eran as principais razóns para o atraso do quinto álbum. Carey dixo á revista que unha canción sen título "está case feita".
En marzo de 2015 Jones revelou que a demanda resolveuse a favor da banda e Tool centrouse na gravación do álbum. Tamén dixo que agardaba que o disco estivese rematado antes do final de ano, pero enfatizou que o grupo non se daría présa para cumprir cunha data límite arbitraria.
No mes de xaneiro de 2016 Tool realizou unha xira de 18 datas polos Estados Unidos, a meirande parte deles con Primus como abreconcertos.
Aínda que se informou en febreiro de 2017 que Keenan entrara no estudio para traballar nas voces do quinto álbum de Tool, posteriormente díxose que non estaba planeado editar o traballo ese ano. Aínda así, a banda anunciou unha xira por Norteamérica que comezaría no mes de maio. Un mes despois Chancellor revelou que o novo álbum de Tool estaba listo nun 90%, mentres que Carey afirmou noutra entrevista que sería lanzado "definitivamente" en 2018. En febreiro de 2018 Jones revelou que Keenan estivera traballando nas letras das cancións, e que a banda comezaría a gravar en marzo. No mes de xuño, durante o seu discurso de aceptación do Icon Award nos premios Metal Hammer Golden Gods Awards, Keenan dixo "vou a gravar agora dicindo que veredes algunha música nova o próximo ano".
O 11 de setembro de 2018 Keenan anunciou a través de Twitter que a produción do disco estaba progresando e que as voces xa foran compostas, antes de suxerir unha edición para 2019. En xaneiro de 2019 Keenan dixo que xa rematara de gravar as súas voces para o álbum "meses atrás". Se ben Carey mencionou que tiñan como obxectivo publicar o traballo cara mediados de abril, Keenan posteriormente explicou que entre maio e xuño era un prazo máis realista para rematar e publicar o álbum. O día 5 de maio a banda estreou dúas cancións ao vivo no Welcome to Rockville Festival en Jacksonville, Florida, chamadas "Descending" e "Invincible". Tres días despois confirmouse que o disco sería lanzado o 30 de agosto dese ano. O 29 de xullo Keenan confirmou que o álbum se titularía Fear Inoculum. A canción título do disco foi editada como sinxelo o 7 de agosto, sendo o primeiro lanzamento da banda en 13 anos.
O 2 de agosto toda a discografía de Tool, coa excepción de Salival, fíxose dispoñible en plataformas dixitais de streaming. Tool foi unha das últimas grandes bandas en publicar a súa música dixitalmente, xa que o seu contrato discográfico fora asinado antes da popolaridade do streaming e non foi revisado ata xusto antes do lanzamento de Fear Inoculum. A edición da discografía en liña fixo que cada lanzamento volvese a aparecer en varias listas internacionais e a banda batese varios récords nas listas da Billboard. Fear Inoculum foi publicado oficialmente o 30 de agosto e converteuse no terceiro número 1 da banda nos Estados Unidos.
Estilo musical e influencias
Debido ao achegamento experimental de Tool á música, é discutible o seu lugar nos xéneros tradicionais de música. Tool é, sen dúbidas, parte do xénero do rock, pero a que subxénero deste pertencen e canta influencia tiveron en Tool grupos anteriores, é obxecto de debate entre fans e críticos.